**UPUTA O PRODUŽENJU UPISA U OČEVIDNIK**

OBVEZNICI DOSTAVE OBRASCA O STATUSU OBAVLJANJA DJELATNOSTI

Sukladno općim obvezama osoba upisanih u očevidnik prema članku 117. stavku 1. Zakona o održivom gospodarenju otpadom („Narodne novine“, broj 94/13, 73/17, 14/19, 98/19, u daljnjem tekstu: Zakon) osoba upisana u :

* Očevidnik prijevoznika otpada,
* Očevidnik posrednika u gospodarenju otpadom,
* Očevidnik trgovaca otpadom,
* Očevidnik reciklažnih dvorišta,
* Očevidnik oporabe otpada za koju nije potrebno ishoditi dozvolu za gospodarenje otpadom
* Očevidnik nusproizvoda
* Očevidnik ukidanja statusa otpada
* Očevidnik uvoznika otpada koji ne podliježe notifikacijskom postupku
* Očevidnik izvoznika otpada koji ne podliježe notifikacijskom postupku

mora potvrditi namjeru obavljanja djelatnosti ili postupka u narednom razdoblju Obrascem o statusu obavljanja djelatnosti u roku od **godinu dana** od dana prvog upisa, te u roku od godine dana od dana dostave zadnjeg obrasca.

Dodatkom X Pravilnika o gospodarenju otpadom („Narodne novine“, broj 81/20) propisan je Obrazac o statusu obavljanja djelatnosti.

Ako se utvrdi da pravna ili fizička osoba – obrtnik nije ispunio obavezu o dostavi obrasca o statusu obavljanju djelatnosti i postupaka, nadležno tijelo donosi rješenje kojim se pravna ili fizička osoba – obrtnik briše iz navedenih očevidnika (članak116. stavak 3. točka 3. Zakona).

DOSTAVA OBRASCA O STATUSU OBAVLJANJA DJELATNOSTI

Namjera obavljanja djelatnosti ili postupka provodi se na slijedeći način:

* na mrežnim stranicama Ministarstva, na slijedećoj mrežnoj poveznici:

<https://mzoe.gov.hr/o-ministarstvu-1065/djelokrug-4925/otpad/ocevidnici/1283>

potrebno je otvoriti očevidnik djelatnosti u koji ste upisani,

* kliknuti ikonu plave boje s natpisom “Produži“ u gornjem desnom kutu popisa,
* popuniti obrazac sa svim relevantnim podacima (obavezno popuniti tip očevidnika i broj upisa u očevidnik) i spremiti podatke.

Provedbom navedenog postupka produženje upisa u očevidnik provest će se automatski.

**Obrazac nije potrebno dostaviti poštom.**

*U Zagrebu, 26. listopada 2020. godine*